CELEX: 62015TN0242
Language: fi
Date: 2015-05-18 00:00:00
Title: Asia T-242/15: Kanne 18.5.2015 – ACDA ym. v. komissio

20.7.2015   
            
            
               FI
            
            
               Euroopan unionin virallinen lehti
            
            
               C 236/45
            
         Kanne 18.5.2015 – ACDA ym. v. komissio
   (Asia T-242/15)
   (2015/C 236/61)
   Oikeudenkäyntikieli: ranska
   
      Asianosaiset
   
   
      Kantajat: Automobile Club des Avocats – ACDA (Pariisi, Ranska), Organisation des Transporteurs Routiers Européens – OTRE (Bordeaux, Ranska), Fédération française des motards en colère – FFMC (Pariisi), Fédération française de motocyclisme (Pariisi) ja Union nationale des automobile clubs (Pariisi) (edustaja: asianajaja M. Lesage)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kantajien kanteen tutkittavaksi
            
         
               —
            
            
               kumoamaan valtiontuesta SA.2014/N 38271, joka liittyy moottoriteiden parantamista Ranskan alueella koskevaan suunnitelmaan, 28.10.2014 annetun Euroopan komission lausunnon SA.38271, joka on julkaistu 20.2.2015 Euroopan unionin virallisessa lehdessä (EUVL).
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat viiteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että ranskalaisesta moottoriteiden parantamista koskevasta suunnitelmasta (jäljempänä MPS) seuraa, että moottoriteiden toimiluvanhaltijayhtiöt saavat erityistä hyötyä julkisista varoista.
            
         
               2)
            
            
               Toinen kanneperuste, joka perustuu siihen, että MPS vaikuttaa kilpailuun.
            
         
               3)
            
            
               Kolmas kanneperuste, joka perustuu kustannusten, joista moottoriteiden toimiluvanhaltijayhtiöt vastaavat, ylikompensaatioon, joka ei sovi yhteen näiden yhtiöiden yleiseen taloudelliseen tarkoitukseen liittyvän tehtävän kanssa.
            
         
               4)
            
            
               Neljäs kanneperuste, joka perustuu kaupan esteisiin jäsenvaltioiden välillä.
            
         
               5)
            
            
               Viides kanneperuste, joka perustuu niiden muutosten lainvastaisuuteen, jotka MPS:ään on tehty ilman uutta komissiolle tehtyä ilmoitusta lausunnon SA.38271 antamisen jälkeen.